stanford-oval/wikipedia huggingface dataset:
יחסי חוף השנהב – ספרד
נציגויות דיפלומטיות

חוף השנהב מחזיקה בספרד שגרירות במדריד, וקונסוליות בברצלונה, בילבאו, לאס פאלמאס דה גראן קנריה, מאלגה, מורסיה, אוביידו, סביליה, טרגונה, ולנסיה, ואיאדוליד, סרגוסה ולה קורוניה.
ספרד מחזיקה בחוף השנהב שגרירות באביג'אן.
טניס - מונחים

בדף זה ישנם מונחים בנושא טניס.
תוכן עניינים:
א - ב - ג - ד - ה - ו - ז - ח - ט - י - כ - ל - מ - נ - ס - ע - פ - צ - ק - ר - ש - ת
ב

בייגל (Bagel): ניצחון (או הפסד) מערכה בתוצאה 0-6. נקרא על שום כך שהצורה של הספרה 0 מזכירה צורה של כעך (בייגל בלעז).
ג

גראנד סלאם: שם של ארבעת טורנירי הטניס החשובים ביותר. הטורנירים המרכזיים הם: אליפות אוסטרליה הפתוחה, אליפות צרפת הפתוחה (רולאן גארוס), ווימבלדון ואליפות ארצות הברית הפתוחה.
גראנד סלאם מוזהב: גראד סלאם מוזהב מתרחש כאשר טניסאי זוכה בגראנד סלאם ובמדליית זהב אולימפית בטניס באותה שנה קלנדרית. תאורטית, אירוע זה יכול לקרות רק פעם ב-4 שנים כאשר נערכת האולימפיאדה. עד עכשיו רק שטפי גראף זכתה בתואר (ב-1988).
"גולדן סלאם"- זכייה בכל ארבעת תוארי הגראנד סלאם וזכייה במדליית זהב אולימפית לא בשנה קלנדרית אחת. עד עכשיו רק נובאק ג'וקוביץ', רפאל נדאל, אנדראה אגאסי שטפי גראף וסרינה וויליאמס עשו זאת.
ד

דאבל בייגל (Double Bagel) משחק שמסתיים בתוצאה 0-6, 0-6.
דרופ שוט : חבטה בטניס שקרובה לרשת ומסובבת לכיוון השחקן החובט את החבטה אחרי שהכדור נוחת במגרש היריב.
ה

הגשה (serve):  בחבטה זו משתמשים בתחילת כל נקודה. כל שחקן בתורו מגיש למשך משחקון את החבטה ההתחלתית. ניתן לזרוק ולחבוט את הכדור מהאוויר בכל צורה, אולם הצורה היעילה ביותר שנותנת יתרון לשחקן המגיש ומקשה על השחקן המקבל - ובה משתמשים כמעט בכל המקרים - היא החבטה האנכית: בחבטה זו היד שאוחזת בכדור במקביל למחבט, זורקת אותו אנכית, ובו זמנית היד השנייה מביאה את המחבט אל אחורי הגב דרך הכתף, וחבטה בכדור כאשר הוא יורד ומגיע מעל גוף השחקן.
הגשה ללא מענה (ace): כאשר השחקן שמקבל את חבטת ההגשה לא מצליח לחבוט בכדור לפחות אחרי קפיצה אחת שלו על המגרש.
הנחתה (smash): בחבטה זו משתמשים כאשר מגיע לשחקן כדור גבוה.
ו

ווינר (winner): כאשר הכדור קופץ במגרש של שחקן יותר מפעם אחת, מבלי שהצליח לגעת בו עם המחבט.
ח

חבטת גב יד (backhand)
חבטת יעף (volley): כאשר השחקן חובט בכדור לפני שהוא נוגע ברצפה. בדרך כלל זה קורה על יד הרשת.
חבטת כף יד
חוץ (OUT): כאשר הכדור נוחת בפגיעתו הראשונה בחצי המגרש של היריב מחוץ לקווי המגרש במלוא היקפו.
ט

טעות בלתי מחויבת (unforced error): כאשר לשחקן יש מספיק זמן להכין ולמקם את עצמו כדי להחזיר את הכדור, ולמרות זאת מבצע שגיאה.
נ

נקודה מופסקת (Let): נקודה המופסקת במהלכה על ידי שופט הכסא. המקרה הנפוץ ביותר הוא של חבטת הגשה הפוגעת בקצה הרשת ולאחר מכן עוברת ופוגעת בקרקע, בשטח המיועד לכך, בחצי מגרשו של היריב. מקרה אחר, לדוגמה, הוא הפרעה חיצונית למהלך הנקודה, כגון עצם כלשהו המעופף בשטח מעופו של הכדור.
נקודת מערכה (set point): נקודה שמתרחשת כאשר אחד השחקנים נמצא במרחק נקודה אחת מניצחון בכל המערכה.
נקודת משחק (match point): נקודה שמתרחשת כאשר אחד מהשחקנים נמצא במרחק נקודה אחת מניצחון בכל המשחק.
נקודת משחקון (game point): הנקודה בה השחקן אשר מגיש את ההגשות נמצא במרחק נקודה אחת מניצחון במשחקון.
נקודת שבירה (break point): הנקודה בה השחקן אשר מחזיר את ההגשות נמצא במרחק נקודה אחת מניצחון במשחקון (בהגשת היריב).
ס

סבב המאסטרס העולמי 1000 של ה-ATP: סוג הטורניר הוא השלישי בחשיבותו לאחר אליפות סבב המאסטרס העולמי והגראנד סלאמים. בסדרה יש 9 טורנירים. רפאל נדאל, השיאן של הטורנירים האלו אשר זכה ב-27 כאלה.
הסבב העולמי 250 של ה-ATP: סוג הטורניר הוא החמישי בחשיבותו לאחר הסבב העולמי 500 של ה-ATP, סבב המאסטרס העולמי 1000 של ה-ATP, אליפות סבב המאסטרס העולמי והגראנד סלאמים. בסדרה יש 40 טורנירים. השיאן של הטורנירים הוא תומאס מסטר(אנ') אשר זכה ב-26 כאלה.
הסבב העולמי 500 של ה-ATP: סוג הטורניר הוא הרביעי בחשיבותו לאחר סבב המאסטרס העולמי 1000 של ה-ATP, אליפות סבב המאסטרס העולמי והגראנד סלאמים. בסדרה יש 11 טורנירים. השיאן של הטורנירים הוא נובאק ג'וקוביץ' אשר זכה ב-10 כאלה.
סיבוב קדימה (topspin): כאשר הכדור מסתובב לכיוון היריב. טניסאי הידוע בסוג החבטה הזאת הוא רפאל נדאל אשר הכדור בחבטתו מסתובב בממוצע 3200 סיבובים בדקה.
סיבוב לאחור (backspin): כאשר הכדור מסתובב לכיוון השחקן שחבט את החבטה. בחבטת ה"slice" חובטים עם סיבוב לאחור ולפעמים קצת לימין ולשמאל. גם בחבטת הדרופ שוט חובטים כך בשביל להקשות על היריב להגיע אל הכדור.
ע

עין הנץ (hawk-eye\challenge): כאשר שחקן מערער על החלטתו של השופט, באמצעות טכנולוגיית מעקב כדור. "עיני נץ" קיימים רק בטורנירים גדולים וחשובים. במשחק יש אפשרות לשחקן לטעות שלוש פעמים, אם השחקן צדק והשופט טעה יש לו אפשרות לטעות כמו לפני הבקשה ל"עין הנץ".
ק

קו בסיס (base line): קו המצויר על תחילת המגרש. אורכו 11.89 מטרים.
קו הפרדה (centre service line): קו הנמצא בין שתי מטרות ההגשה. אורכו 6.4 מטרים.
קו זוגות (doubles side line): קו המגביל את רוחב המגרש.
קו יחידים (singles side line): קו המגביל את תחום המגרש עליו משחקים במשחק יחידים.
ש

שגיאה (fault): כישלון בחבטת הגשה - כלומר, מכת הגשה שאינה עוברת את הרשת לחצי המגרש של היריב, או עוברת ופוגעת בו מחוץ לתחום המיועד לה.
שגיאה כפולה (double fault): כאשר השחקן נכשל בשני ניסיונות ההגשה שלו. במצב זה הוא מפסיד את הנקודה.
שגיאת רגל (foot fault): כאשר השחקן המגיש דורך ברגלו על הקו האחורי (קו הבסיס), הגשתו נפסלת.
שובר שוויון (tie-break): כאשר במערכה מגיעים למצב של 6-6 במשחקונים. בשבירה משחקים עד שבע, צריך להגיע להפרש של יותר משתיים בנקודות. במערכה החמישית אין שבירה, במקום זה משחקים במשחקונים עד הפרש של שתיים. לדוגמה: 8-6 או 9-7.
שופט (umpire): אדם המיועד לאכוף את כללי המשחק, יושב על כיסא גבוה בקו הרשת.
ראו גם

טניס
הסבב העולמי לנשים (WTA)
הסבב העולמי לגברים (ATP)
יחסי סנט וינסנט והגרנדינים – קנדה

| יחסי סנט וינסנט והגרנדינים – קנדה |
| --- | --- |
סנט וינסנט והגרנדינים: קנדה


סנט וינסנט והגרנדינים: קנדה
שטח (בקילומטר רבוע)
389: 9,984,670
אוכלוסייה
100,441: 39,838,945
תמ"ג (במיליוני דולרים)
1,066: 2,140,086
תמ"ג לנפש (בדולרים)
10,613: 53,718
משטר
מונרכיה חוקתית   דמוקרטיה פרלמנטרית: מונרכיה חוקתית

יחסי סנט וינסנט והגרנדינים–קנדה הם היחסים הדיפלומטיים הרשמיים שבין סנט וינסנט והגרנדינים לבין קנדה.
היסטוריה

סנט וינסנט והגרנדינים וקנדה נהנות ממערכת יחסים קרובה, היחסים הדיפלומטיים הרשמיים שבין שתי המדינות כוננו באוקטובר 1979, מספר ימים לאחר קבלת עצמאותה של סנט וינסנט והגרנדינים. היחסים הטובים של קנדה עם מדינות האיים הקריביים, בהן סנט וינסנט והגרנדינים, נובעים בין השאר מהעובדה שקיים ריכוז גדול של מהגרים מהקריביים בקנדה (דיאספורה). שיתוף הפעולה העיקרי בין שתי המדינות הוא בארגונים בינלאומיים כגון ארגון מדינות אמריקה והאומות המאוחדות.
בין שתי המדינות מתקיים סחר בקנה מידה סביר בהתחשב בגודלה הקטן של סנט וינסנט והגרנדינים הסחר הכולל בין שתי המדינות עמד ב-2017 על שווי של 5.8 מיליון דולר אמריקאי. הייצוא הקנדי לסנט וינסנט והגרנדינים הוערך בשווי 5.7 מיליון דולר אמריקאי וכלל דגים, חלקי חילוף לרכב ומכונות אלקטרוניקה. לעומת זאת, הייבוא הקנדי מסנט וינסנט והגרנדינים ונוויס עמד על 71,000 דולר אמריקאי וכלל מוצרי מזון.
נציגויות דיפלומטיות

סנט וינסנט והגרנדינים אינה מיוצגת בקנדה בדרג השגרירות סנט וינסנט והגרנדינים מיוצגת בקנדה בדרג הקונסולרי באמצעות שתי קונסוליות שהיא מחזיקה בערים: מונטריאול וטורונטו.
קנדה אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. קנדה האמינה את שגרירותה שבברידג'טאון, בירת ברבדוס הסמוכה, על סנט וינסנט והגרנדינים.
יחסי אוקראינה–ספרד

| יחסי אוקראינה–ספרד |
| --- | --- |
אוקראינה: ספרד


אוקראינה: ספרד
שטח (בקילומטר רבוע)
603,550: 505,370
אוכלוסייה
38,139,491: 47,905,341
תמ"ג (במיליוני דולרים)
178,757: 1,580,695
תמ"ג לנפש (בדולרים)
4,687: 32,996
משטר
רפובליקה: מונרכיה חוקתית

יחסי אוקראינה–ספרד הם היחסים הדו-צדדיים והדיפלומטיים בין שתי המדינות הללו. שתי המדינות כוננו יחסים דיפלומטיים מאז עצמאות אוקראינה מברית המועצות בשנת 1991.
יחסים דיפלומטיים

בין שתי המדינות מתקיים דיאלוג פוליטי שוטף. ההיבט ההומניטרי במערכת היחסים התחזק עם תוכניות העמותות הספרדיות לקבלת פנים לילדים אוקראינים במשפחות ספרדיות במהלך חופשות הלימודים ובנוכחותה של קהילה חשובה של אזרחי אוקראינה בספרד, אשר תרמה להתפתחות ספרד ולשילוב מלא בחברה הספרדית.
יחסים כלכליים

נתוני הסחר הדו-צדדיים בין אוקראינה לספרד גדלו מאז משבר אמצע 2008. מאזן הסחר הספרדי עם אוקראינה רושם גירעון מסורתי. בשנת 2014 הגירעון המסחרי עמד על 884 מיליון אירו, גבוה במקצת לעומת 2013, שהיה 687 מיליון אירו. זה נבע בעיקר מירידה של 32% בייצוא הספרדי לאוקראינה בגלל המשבר הכלכלי העמוק שעברה המדינה. גם הייצוא המופחת כמותית וגם היבוא מהווים אחוז קטן מסך סחר החוץ בספרד. בשנת 2014 דורגה אוקראינה במקום ה-61 כרוכשת בספרד ובמקום ה-45 כמוכרת לה.
שיתוף פעולה

אוקראינה אינה מדינת עדיפות בתוכנית האב לשיתוף פעולה ספרדי. עם זאת, ישנן כמה תוכניות לשיתוף פעולה בתחומים חברתיים שונים, כמו גם פרויקטים ספציפיים של שיתופי פעולה מבוזרים. הממשל הספרדי מריץ בימים אלה מספר תוכניות תיאומים של האיחוד האירופי באוקראינה.
הצהרות, אמנות והסכמים

הסכם תחבורה בינלאומית בדרכים, נחתם ב-16 ביוני 1995 ונכנס לתוקף מאז 7 במרץ 2000.
הסכם תחבורה אווירית, שנחתם ב-7 באוקטובר 1996 ותוקף החל מיום 22 באפריל 1997.
הסכם ביטוח לאומי, שנחתם ב-7 באוקטובר 1996 ונכנס לתוקפו מאז 27 במרץ 1998.
הסכם לשיתוף פעולה כלכלי ותעשייתי, נחתם ב-7 באוקטובר 1996 ונכנס לתוקף מאז 12 באפריל 2000.
הסכם על שיתוף פעולה תרבותי וחינוכי, נחתם ב-7 באוקטובר 1996 ונכנס לתוקף מאז 13 בינואר 1997 ותוקף מאז 13 בינואר 1997.
חוזה ידידות ושיתוף פעולה, נחתם ב-8 באוקטובר 1996 ונכנס לתוקפו מאז 20 באוגוסט 1997.
הסכם לקידום והגנה הדדית על השקעות (APPRI), שנחתם ב-26 בפברואר 1998 ותוקף החל מ-5 במאי 2000.
מזכר ההבנות בנושא שיתוף פעולה פיננסי, שנחתם בשנת 1997;
הסכם לשיתוף פעולה מדעי טכני, נחתם בשנת 2001.
הסכם מנהלי ליישום הסכם הביטוח הלאומי, שנחתם ב-17 בינואר 2001
הסכם להימנעות ממיסוי כפול, נחתם בשנת 1985 ונכנס לתוקפו מאז 1986, אז אוקראינה הנוכחית הייתה חלק מברית המועצות לשעבר.
אוקראינה מבקשת לסכם הסכם עצמאי חדש אשר המשא ומתן שלו החל בשנת 2006.
הסכם על זרימת הגירה קבועה בין ספרד לאוקראינה, נחתם ב-12 במאי 2009 ותוך אישורו על ידי הפרלמנט האוקראיני.
הסכם החלפת רישיון נהיגה, נחתם ב-11 בינואר 2010.
מזכר שיתוף הפעולה בתחום התחבורה הימית הבינלאומית, נחתם ב-11 בינואר 2010.
הסכם בנושא הגנה הדדית על מידע מסווג, נחתם בקייב ב-10 בפברואר 2015.
נציגויות דיפלומטיות

ספרד מחזיקה באוקראינה שגרירות בקייב.
אוקראינה מחזיקה בספרד שגרירות מדריד ו-3 קונסוליות בברצלונה, מלאגה וולנסיה.
יחסי מקסיקו–פיג'י

| יחסי מקסיקו–פיג'י |
| --- | --- |
מקסיקו: פיג'י


מקסיקו: פיג'י
שטח (בקילומטר רבוע)
1,964,375: 18,274
אוכלוסייה
131,133,866: 929,884
תמ"ג (במיליוני דולרים)
1,788,887: 5,495
תמ"ג לנפש (בדולרים)
13,642: 5,909
משטר
רפובליקה פדרלית: דמוקרטיה פרלמנטרית

יחסי מקסיקו–פיג'י הם היחסים הדיפלומטיים הרשמיים שבין המדינות המקסיקניות המאוחדות לבין הרפובליקה של פיג'י.
היסטוריה

בין המדינות המקסיקניות המאוחדות לבין הרפובליקה של פיג'י מתקיימים יחסים דיפלומטיים מלאים, שתי המדינות כוננו את יחסיהן ב-31 באוגוסט 1975. מיד לאחר כינון היחסים האמינה מקסיקו את שגרירותה שבקנברה, בירת אוסטרליה, על פיג'י. לאורך השנים היו היחסים בין שתי המדינות יחסים מוגבלים להשתתפויות משותפות בפורומים מולטילטרליים כמו האומות המאוחדות.
באפריל 2014 ביקר שר החוץ של פיג'י אינוקה קובואבולה במקסיקו על מנת להשתתף בוועידה שהתקיימה במקסיקו סיטי. ביקור גומלין נערך בינואר 2017 כאשר הגיעה לפיג'י קבוצה של שבעה עשר סנאטורים מקסיקנים והשתתפה בוועידת אסיה-פסיפיק העשרים וחמש שהתקיימה באותה השנה בסובה, בירת פיג'י.
מאז 2014 מחלקת מקסיקו מלגות למוסדות השכלה גבוהה ציבוריים לאזרחי פיג'י שיעמדו בתנאים המתאימים שתואמו על ידי שתי המדינות.
ביקורים רמי דרג > ממקסיקו לפיג'י

2017 - שבעה עשר סנאטורים
ביקורים רמי דרג > מפיג'י למקסיקו

2014 - אינוקה קובואבולה, שר החוץ של פיג'י
נציגויות דיפלומטיות

פיג'י אינה מיוצגת במקסיקו, הן בדרג השגרירות והן בדרג הקונסולרי. פיג'י האמינה את שגרירותה שבוושינגטון די. סי., בירת ארצות הברית הסמוכה, על מקסיקו.
מקסיקו אינה מיוצגת בפיג'י, הן בדרג השגרירות והן בדרג הקונסולרי. מקסיקו האמינה את שגרירותה שבקנברה, בירת אוסטרליה, על פיג'י.
יחסי אוקראינה–מקסיקו

| יחסי אוקראינה–מקסיקו |
| --- | --- |
אוקראינה: מקסיקו


אוקראינה: מקסיקו
שטח (בקילומטר רבוע)
603,550: 1,964,375
אוכלוסייה
38,139,491: 131,133,866
תמ"ג (במיליוני דולרים)
178,757: 1,788,887
תמ"ג לנפש (בדולרים)
4,687: 13,642
משטר
רפובליקה: רפובליקה פדרלית

יחסי אוקראינה–מקסיקו הם היחסים הדיפלומטיים בין המדינות המקסיקניות המאוחדות לאוקראינה. שתי המדינות חברות באו"ם.
היסטוריה

האוקראינים הראשונים שהגיעו למקסיקו הגיעו מהאימפריה האוסטרו-הונגרית והתיישבו במדינת קמפצ'ה המקסיקנית. ב-25 בדצמבר 1991, מקסיקו הכירה באוקראינה כמדינה עצמאית לאחר התפרקות ברית המועצות. ב-12 בינואר 1992, מקסיקו כוננה רשמית יחסים דיפלומטיים עם אוקראינה.
בשנת 1997 ערך נשיא אוקראינה, ליאוניד קוצ'מה, ביקור רשמי במקסיקו, מה שסייע בהגברת היחסים הדו-צדדיים בין שתי המדינות. בינואר 1999 פתחה אוקראינה את שגרירותה במקסיקו סיטי ואילו מקסיקו פתחה קונסוליית כבוד בקייב בשנת 2000 תוך שמירה על יחסים רשמיים עם אוקראינה משגרירותה הוורשה, פולין. ביוני 2005, נשיא מקסיקו ויסנטה פוקס ערך ביקור ממלכתי באוקראינה והשתתף בפתיחת השגרירות המקסיקנית בקייב יחד עם נשיא אוקראינה ויקטור יושצ'נקו. בפברואר 2008 הכיר קונגרס מקסיקו כי הולודומור היה מעשה רצח עם ומעשה פלילי שבוצע נגד העם האוקראיני על ידי ברית המועצות.
בשנת 2014 במהלך משבר קרים בין אוקראינה לרוסיה; מקסיקו קראה לשני הצדדים לבקש דיאלוג ופתרון שלום ליישוב הסכסוך. ממשלת מקסיקו גם תמכה בבקשת האו"ם לקהילה הבינלאומית "לכבד את אחדותה ואת שלמותה הטריטוריאלית של אוקראינה."
בינואר 2017 חגגו שתי המדינות 25 שנות יחסים דיפלומטיות.
ביקורים רמי דרג

ביקורים רמי דרג ממקסיקו באוקראינה
נשיא מקסיקו ויסנטה פוקס (2005)
ביקורים רמי דרג מאוקראינה במקסיקו
נשיא אוקראינה ליאוניד קוצ'מה (1997)
היחסים בין שתי המדינות

שתי המדינות חתמו על מספר הסכמים דו צדדיים, כמו הסכם אינטרסים הדדיים (1997); הסכם לביטול דרישות הוויזה לבעלי דרכון דיפלומטי (1997); הסכם לשיתוף פעולה מדעי וטכנולוגי (1997); הסכם על שיתוף פעולה חינוכי ותרבותי (1997); הסכם בנושא סחר ושיתוף פעולה כלכלי (2003); הסכם שיתוף פעולה בין האוניברסיטה הלאומית לחלל והחלל - מכון תעופה חרקוב באוקראינה והמכון Instituto Politécnico Nacional ממקסיקו (2005); הסכם בנושא הימנעות ממיסוי כפול והעלמת מיסים (2011) והסכם שיתוף פעולה בין סוכנות החלל המקסיקנית וסוכנות החלל הממלכתית באוקראינה (2017).
יחסי סחר

בשנת 2018 הסתכם הסחר הדו-כיווני בין שתי המדינות בכ-253 מיליון דולר. הייצוא העיקרי של מקסיקו לאוקראינה כולל: מכוניות, סירות מנוע, אופנועים תלת-גלגליים, מעגלים חשמליים ומכונות, כורים גרעיניים, קפה נמס, טקילה ובירה. הייצוא העיקרי של אוקראינה למקסיקו כולל: מכונות פלדה, חלקי רכב, חיטה וקמח. חברות רב-לאומיות מקסיקניות גרומה וגרופו בימבו פועלות באוקראינה.
נציגויות דיפלומטיות

מקסיקו מחזיקה באוקראינה שגרירות בקייב.
אוקראינה מחזיקה במקסיקו שגרירות במקסיקו סיטי.
יחסי סנט וינסנט והגרנדינים – שווייץ

| יחסי סנט וינסנט והגרנדינים – שווייץ |
| --- | --- |
סנט וינסנט והגרנדינים: שווייץ


סנט וינסנט והגרנדינים: שווייץ
שטח (בקילומטר רבוע)
389: 41,277
אוכלוסייה
100,441: 8,933,409
תמ"ג (במיליוני דולרים)
1,066: 884,940
תמ"ג לנפש (בדולרים)
10,613: 99,060
משטר
מונרכיה חוקתית   דמוקרטיה פרלמנטרית: רפובליקה קונפדרטיבית

יחסי סנט וינסנט והגרנדינים–שווייץ הם היחסים הדיפלומטיים הרשמיים שבין סנט וינסנט והגרנדינים לבין הקונפדרציה השווייצרית.
סקירה כללית

היחסים הדיפלומטיים שבין הקונפדרציה השווייצרית לבין סנט וינסנט והגרנדינים כוננו ב-27 באוקטובר 1979 - היום בו קיבלה סנט וינסנט והגרנדינים עצמאות מלאה מהממלכה המאוחדת לאחר עשר שנים של אוטונומיה.
בשנת 2013, חתמו שתי המדינות על הסכם הדדי של פטור מאשרה, דהיינו, אזרחי סנט וינסנט והגרנדינים יכולים להיכנס באופן חופשי לשווייץ ואזרחי שווייץ יכולים להיכנס באופן חופשי לסנט וינסנט והגרנדינים עם ביקורת דרכונים בלבד וללא אשרת כניסה ושהייה במדינה.
על פי מפקד האוכלוסין של סוף שנת 2018, 11 שווייצרים חיו בסנט וינסנט והגרנדינים. הסחר הכולל שבין המדינות הגיע בשנת 2018 ל-27.5 מיליון פרנקים שווייצרים.
נציגויות דיפלומטיות

שווייץ אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. שווייץ האמינה את שגרירותה שבקראקס, בירת ונצואלה, על סנט וינסנט והגרנדינים.
סנט וינסנט והגרנדינים אינה מיוצגת בשווייץ בדרג השגרירות. סנט וינסנט והגרנדינים מיוצגת בשווייץ בדרג הקונסולרי באמצעות שתי קונסוליות שהיא מחזיקה בערים בזל, וז'נבה.
יחסי סנט לוסיה – פורטוגל

| יחסי סנט לוסיה – פורטוגל |
| --- | --- |
סנט לוסיה: פורטוגל


סנט לוסיה: פורטוגל
שטח (בקילומטר רבוע)
616: 92,090
אוכלוסייה
179,845: 10,421,898
תמ"ג (במיליוני דולרים)
2,520: 287,080
תמ"ג לנפש (בדולרים)
14,012: 27,546
משטר
מונרכיה חוקתית   דמוקרטיה: רפובליקה

יחסי סנט לוסיה–פורטוגל הם היחסים הדיפלומטיים הרשמיים שבין סנט לוסיה לבין הרפובליקה הפורטוגלית.
היסטוריה

סנט לוסיה התגלתה על ידי כריסטופר קולומבוס האיטלקי ב-1500. האי נפל להשפעה ספרדית מהר מאוד, ולא התפתחה מערכת יחסים בין תושבי האי לפורטוגל, אף על פי שפורטוגל הייתה המדינה המתקדמת ביותר בימאות באותה העת. האי נהפך לצרפתי ולאחר מכן לבריטי.
השליטים הקולוניאלים על האי הביאו עבדים באי על מנת להעלות את מספר נטיעות קנה הסוכר באי. הבריטים נהגו להביא עבדים בעיקר מהודו, ומאפריקה המערבית שהייתה בשליטת פורטוגל, עד סוף תקופת העבדות באזור בשנת 1834.
סנט לוסיה הפכה למדינה עצמאית ב-1979. היחסים הדיפלומטיים הרשמיים של המדינה עם פורטוגל החלו רק לאחר מכן. שתי המדינות כוננו יחסים דיפלומטיים רשמיים במהלך שנות התשעים של המאה העשרים. אוגוסטו מרטינז גונסאלבס פדרו הוא השגריר הפורטוגלי הראשון לסנט לוסיה והוא הואמן על המדינה ב-3 במרץ 1999 כשהגיש את כתב האמנתו לראש ממשלת סנט לוסיה בבירה קסטריז.
כל שנה מתקיים אירוע הפלגה טראנס-אטלנטי ביאכטות המתחיל בפורטוגל ונגמר בסנט לוסיה.
סחר

הסחר בין שתי המדינות הוא צנוע ומסתכם בייבוא סנט-לוסיאני של שעם המיוצר בדרום פורטוגל.
נציגויות דיפלומטיות

סנט לוסיה אינה מיוצגת בפורטוגל, הן בדרג השגרירות והן בדרג הקונסולרי. סנט לוסיה האמינה את שגרירותה שבבריסל, בירת בלגיה, על פורטוגל.
פורטוגל אינה מיוצגת בסנט לוסיה, הן בדרג השגרירות והן בדרג הקונסולרי. פורטוגל האמינה את שגרירותה שבבוגוטה, בירת קולומביה, על סנט לוסיה.
יצחק סטולמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1897 רוסיה 
 פטירה:  1980 (בגיל 83 בערך) 
 השקפה דתית:  יהדות 
 
הרב יצחק סטולמן (1980-1897) היה רב  בארצות הברית, כיהן כנשיא "המזרחי" במרכז ארצות הברית.
תולדותיו

נולד בשנת תרנ"ז ברובל, מאזיר (פלך מינסק, רוסיה) לר' אריה ליב סטולמן. בצעירותו התחנך אצל הרבנים ר' משה חיים הכטמן ששימש אב בית דין של רובליע ובעיר סטאכאוו. אחר כך למד בישיבות מפורסמות: רובנה, ישיבת החפץ חיים בראדין, ישיבת כנסת ישראל בקובנה, ישיבת נובהרדוק.
הוסמך להוראה על ידי הרבנים: ר' משה מרדכי אפשטיין, ראש ישיבת סלובודקה, ר' אליעזר רבינוביץ, אב"ד מינסק, ר' שמעון שקופ, ראש ישיבת טלז בגרודנה, ר' משה מרדכי הכטמן.
שימש ברבנות וכראש ישיבה בישיבות מאזיר, ויורעוויץ ברוסיה. משנת תרפ"א עד שנת תרפ"ד שימש כרב באזריצ'י (אנ'). בשנת תרפ"ד הגיע לארצות הברית ונתקבל לרב בקהילות בית אהרן וישראל, משכן ישראל, שערי שמים, בדטרויט, ארצות הברית.
חיבר ספר בן ארבעה חלקים, מנחת יצחק, המכיל דרשנות על התורה, לפי סדר פרשות השבוע והמועדים. הקים את ועד הרבנים בדטרויט ואת ישיבת בית יהודה בדטרויט. כמו כן היה נשיא מפלגת "המזרחי" במרכז ארצות הברית.
בשנת תשכ"ה עלה לירושלים ונפטר בה בשנת תש"מ.
הסופר אריה לב סטולמן הוא נכדו.
ינס גאד

| --- | --- |
אין תמונה חופשית
 לידה:  26 באוגוסט 1966 (בן 58) מינכן, גרמניה המערבית 
 מוקד פעילות:  גרמניה 
 תקופת הפעילות:  מ-1986 
 סוגה:  מוזיקת פופ 
 שפה מועדפת:  גרמנית 
 כלי נגינה:  גיטרה 
 jensgad.com
 פרופיל ב-IMDb
 
ינס גאד (באנגלית: Jens Gad) הוא מפיק מוזיקלי, פזמונאי וגיטריסט גרמני להורים דנים. הוא החל לעסוק במוזיקה מגיל צעיר.
רקע וקריירה

גאד מפיק מוזיקה עבור אמנים רבים (סנדרה קרצו / סנדרה גמבינו) ובעבר היה שותף להפקה של הפרויקט המוזיקלי, אניגמה. בעבר הוא הוציא אלבומים בשם "אובססיה אניגמטית", "ינס גאד מציג" על עבודתו האינסטרומנטלית החדשה, וגם בשם "אכילאה", על המוזיקה החדשה שלו המושפעת מהעולם הכוללת זמרות שונות בכל אלבום, שרות בשפות שונות.
הוא עובד מאולפן ההקלטות שלו 007 בעיר אבלון באי קטלינה, מול חופי לוס אנג'לס. ינס הוא אחיו הבכור של טובי גאד.
בשנת 2019, גאד השתתף בקטלוג Visual Collaborative Polaris למגזר הקריאייטיב, הוא התראיין לצד אנשים כמו; רמי ווהן-ריצ'רדס, באהיה שהאב ואיבון סנגודי.
בשנת 2019 ינס עבד עם סנדרה גמבינו על אלבום הבכורה שלה Shades of Love.
דיסקוגרפיה > אלבומים

| 0 | 1 | 2 |
| --- | --- | --- |
|  1986: Contact – פנסי  1988: All or Nothing – מילי ונילי  1989: nrg. – קיו  1989: Love Is No Science – מינכן פרייהייט  1991: Welcome to the Soul Asylum – אנג'ל אקס  1993: The Cross of Changes – אניגמה  1993: Sliver – אניגמה / BSO  1995: Will I Be Faithful? – סלוויק...קמלר |  1995: Fading Shades – סנדרה  1998: The Energy of Sound – טראנס אטלנטיק אייר וייבס  1999: Snowin' Under My Skin – אנדרו דונלדס  1999: My Favourites – סנדרה  2000: The Screen Behind the Mirror – אניגמה  2000: Freiheit Die Ich Meine – מינכן פרייהייט  2001: Let's Talk About It – אנדרו דונלדס  2001: Love Sensuality Devotion: The Greatest Hits – אניגמה |  2001: Love Sensuality Devotion: The Remix Collection – אניגמה  2002: The Wheel of Time – סנדרה  2003: Zeitmaschine – מינכן פרייהייט  2003: Voyageur – אניגמה  2007: The Art of Love – סנדרה  2009: Back to Life – סנדרה  2021: Shades of Love – סנדרה גמבינו |
הערות שוליים

↑  Jens Gad Presents Bio and Photos: Chill Out Electronica, World Music and New Age Music: Sequoia Records, www.sequoiarecords.com
↑  Jens GAD - Main page, web.archive.org, ‏2019-02-20
↑  Sequoia Records Artists: Award Winning New Age Music, World Music, Meditation Music, Drum Music and Chill Out Electronica., www.sequoiarecords.com
↑  Jens Gad - New Album, Indiegogo (באנגלית)
↑  "Shehab, Bobby, Tosin Oshinowo, others featured on Visual Collaborative"
↑  Shades of Love by Sandra Gambino on Apple Music (באנגלית אמריקאית), 2022-02-11, נבדק ב-2024-03-30
| אניגמה |
| --- | --- | --- |
מיכאל קרצו
דייוויד פירסטיין • פרנק פיטרסון • סנדרה קרצו • לואיזה סטנלי • פיטר קורנליוס • ינס גאד • אנדראס הארד • רות'-אן בויל • אנדרו דונלדס • אליזבת הוטון
| אלבומי אולפן | MCMXC a.D. • The Cross of Changes • Le Roi Est Mort, Vive Le Roi! • The Screen Behind the Mirror • Voyageur • A Posteriori • Seven Lives Many Faces • The Fall of a Rebel Angel |  |
| אלבומי אוסף | Love Sensuality Devotion: The Greatest Hits • Love Sensuality Devotion: The Remix Collection • Eppur si muove |  |
| מארזי תקליטורים | Trilogy • 15 Years After • The Platinum Collection • Enigma: Classic Album Selection |  |
| אלבומי וידאו | MCMXC a.D.: The Complete Video Album • A Posteriori • Seven Lives Many Faces |  |
| שירים | "Sadeness (Part I)" • "Mea Culpa (Part II)" • "Principles of Lust" • "The Rivers of Belief" • "Carly's Song" • "Return to Innocence" • "The Eyes of Truth" • "Age of Loneliness" • "Out from the Deep" • "I Love You ... I'll Kill You" • "Why! ..." • "Shadows in Silence" • "Beyond the Invisible" • "T.N.T. for the Brain" • "Gravity of Love" • "Push the Limits" • "Turn Around" • "Voyageur" • "Following the Sun" • "Boum-Boum" • "Hello and Welcome" • "Sitting on the Moon" • "Goodbye Milky Way" • "La Puerta del Cielo / Seven Lives" • "The Same Parents" • "MMX (The Social Song)" • "Sadeness (Part II)" • "Amen" |  |
| פרויקטים קשורים | סנדרה • קרצו ות'יירס • קורנליוס וקרצו • מוטי ספיישל • טראנס אטלנטיק אייר וייבס |  |
| ערכים קשורים | דיסקוגרפיה • אולפני א.ר.ט. • וידאוגרפיה |  |
| --- | --- |
בקרת זהויות :  BNE: XX1493461  GND: 134686128  ISNI: 0000 0000 5940 2160  LCCN: no2006123044  MusicBrainz: eb219067-8a97-4580-894e-60a2df18c269  NKC: xx0072898  VIAF: 79730267   WorldCat (עם VIAF): 79730267
יהושע בר-יוסף

| --- | --- |

 לידה:  29 במאי 1912 צפָת, האימפריה העות'מאנית 
 פטירה:  7 באוקטובר 1992 (בגיל 80) צפָת, ישראל 
 מדינה:  ישראל 
 מקום קבורה:  בית הקברות היהודי העתיק בצפת 
 שפות היצירה:  עברית 
 צאצאים:  בלהה רובינשטיין, יוסף בר-יוסף, יצחק בר-יוסף 
 פרסים והוקרה:  פרס ביאליק (1984)  פרס רמת גן לספרות (1960) 
 
יהושע בר-יוסף (29 במאי 1912 – 7 באוקטובר 1992) היה סופר עברי, מחזאי, מבקר ועיתונאי ישראלי. חתן פרס ביאליק לספרות יפה (1984).